Blaze7451/Wiki-th-20250601 huggingface dataset:
แคบหมู

ไฟล์:ChicharonMoleSPA.JPG|right|250px|thumb|แคบหมูในเม็กซิโกซิตี รับประทานกับพริกแห้ง, หัวหอม ต้นหอม ผักชี และมะนาวซอย, และซอสโมเล (Mole) ซึ่งทำจากพริกผสมช็อกโกแลต
ไฟล์:Khaep mu.jpg|right|250px|thumb|แคบหมูที่จังหวัดเชียงใหม่ อยู่เคียงกับน้ำพริกหนุ่ม
แคบหมูซึ่งขายในสหราชอาณาจักร
แคบหมู คือ หนังหมูหรือหนังหมูติดมันทอดให้พองและกรอบ เป็นอาหารที่ปรากฏในทุกภูมิภาคของโลก ในภาษาอังกฤษเรียก pork snack, pork rind, pork scratching หรือ pork crackling
ในประเทศไทยพบในภาคเหนือ แล้วได้แพร่หลายไปทั่วประเทศและเรียกขานกันตามภาษาเหนือว่า แคบหมู เป็นที่รู้จักกันทั่วไป รวมทั้งถ้าใช้หนังสัตว์อื่น จะเปลี่ยนไปเรียกชื่อตามสัตว์นั้น ๆ เช่น แคบควาย ทำจากหนังกระบือ แต่ถ้าทำจากหนังโค จะเรียก หนังพอง มักใช้รับประทานเป็นเครื่องเคียงอาหารอื่น ๆ เช่น น้ำพริก ก๋วยเตี๋ยว น้ำเงี้ยว ฯลฯ หรือเป็นส่วนผสมประกอบอาหารอื่น ๆ เช่น พวกน้ำพริกหรือแกง

**ภาพรวม**
แคบหมูปรากฏในอาหารของทุกภูมิภาคที่บริโภคสุกร มักเป็นผลิตผลของการทำน้ำมันหมู และบางทีก็เป็นวิธีทำให้หนังสุกรที่หนาและแข็งนั้นรับประทานสะดวกขึ้น ในวัฒนธรรมโบราณหลายรูปแบบ น้ำมันสำหรับปรุงอาหารนั้นได้มาก็แต่โดยอาศัยไขมันสัตว์ นอกจากนี้ แคบหมูยังเคยใช้เป็นอาหารควบคุมน้ำหนัก จนกระทั่งมีการปฏิวัติอุตสาหกรรม น้ำมันพืชจึงค่อยแพร่หลายขึ้น
แคบหมูแบบอุ่นด้วยเตาไมโครเวฟก็มีขาย มีลักษณะทำนองเดียวกับข้าวโพดคั่วที่อุ่นด้วยเตาไมโครเวฟ และจะบริโภคเสียในขณะที่ยังอุ่นอยู่นั้นก็ได้ ส่วนแคบหมูหมักมักแช่เย็นและรับประทานกันเย็น ๆ แต่แคบหมูหมักนี้ต่างจากแคบหมูทอดตรงที่มีความมันและเค็มเป็นอันมาก คล้ายคลึงกับฟัวกรา (foie gras)

**ประเด็นสุขภาพ**
แคบหมูมีคาร์โบไฮเดรตต่ำ จึงใช้เป็นของคบเคี้ยวทางเลือกตามการควบคุมน้ำหนักแบบแอตกินส์ (Atkins diet) ทว่า แคบหมูมีไขมันและโซเดียมสูง ไขมันในแคบหมูนั้นทัดเทียมกับในมันฝรั่งทอด ขณะที่โซเดียมในแคบหมูซึ่งบริโภคแต่ละครั้งนั้นมีปริมาณมากกว่าที่ได้จากการบริโภคมันฝรั่งทอดครั้งหนึ่ง ๆ ถึงราวห้าเท่า นิตยสาร เมนส์เฮลธ์ (Men's Health) ประเมินว่า การบริโภคแคบหมูครั้งละยี่สิบแปดกรัม (หนึ่งออนซ์) จะได้โปรตีนมากกว่าการบริโภคมันฝรั่งทอดถุงหนึ่งราวเก้าเท่า และในแคบหมูชนิดไขมันต่ำ มีไขมันน้อยกว่ามันฝรั่งทอดชนิดไขมันสูง แต่ในขณะที่ 97% ของไขมันในมันฝรั่งทอดเป็นไขมันไม่อิ่มตัว  มีเพียงร้อยละ 43 ของไขมันแคบหมูนั้นไม่อิ่มตัว ส่วนใหญ่เป็นกรดโอเลอิก (oleic acid) อันเป็นไขมันที่เป็นผลดีต่อสุขภาพชนิดเดียวกับที่พบในน้ำมันมะกอก ขณะที่อีกร้อยละสิบสามของไขมันแคบหมูนั้นเป็นกรดสตีแอริก (stearic acid) อันเป็นไขมันอิ่มตัวที่เชื่อกันว่าไม่เพิ่มระดับคอเลสเทอรอล แต่ทั้งนี้เมื่อนับปริมาณไขมันอิ่มตัวในแคบหมู ก็มีถึง 53% ซึ่งยังนับว่าเป็นอาหารไขมันสูงอยู่ดี

**ในภูมิภาคต่าง ๆ**

**ประเทศแคนาดา**
ในประเทศแคนาดาเรียกแคบหมูต่าง ๆ กันไปตามภูมิภาค เช่น ในรัฐนิวฟันด์แลนด์เรียก "สกรันเชียน" (scrunchion) มักเป็นแคบหมูชิ้นเล็ก ๆ นิยมใช้เป็นเครื่องชูรสอาหารอื่น เช่น ปลาเค็ม และใช้ปรุงอาหารที่เรียก "ปลากับบรูอิส" (fish and brewis) ส่วนในรัฐเกแบ็กเรียกแคบหมูว่า "ออแรย์เดอคริสต์" (oreilles de Christ) แปลว่า พระกรรณพระคริสต์ เพราะมักใช้บริโภคเป็นส่วนหนึ่งของอาหารกาบานาซุคร์ (cabane à sucre) ตามประเพณี

**อ้างอิง**

**แหล่งข้อมูลอื่น**
หมวดหมู่:การถนอมอาหาร
หมวดหมู่:อาหารจากเนื้อหมู
หมวดหมู่:อาหารว่าง
หมวดหมู่:อาหารไทยภาคเหนือ
หมวดหมู่:อาหารโลก
คาร์คาโรดอนโทซอรัส

198x198px
คาร์คาโรดอนโทซอรัส (Carcharodontosaurus) เป็นหนึ่งในไดโนเสาร์เทอโรพอดกินเนื้อที่มีขนาดใหญ่ที่สุดชนิดหนึ่ง มีชีวิตอยู่ในช่วงซีโนมาเนียนของยุคครีเทเชียสเมือประมาณ 98-95 ล้านปีก่อน มีขนาดโดยประมาณ 12—13.7 เมตร มีน้ำหนักประมาณ 6.2−15.1 ตัน ความยาวกระโหลก 1.42-1.63 เมตร คาร์คาโรดอนโทซอรัสจัดอยู่ในกลุ่มไดโนเสาร์เทอโรพอดวงศ์ Carcharodontosauridae และเป็นไดโนเสาร์เทอโรพอดทีใหญ่ที่สุดในวงศ์เดียวกัน Carcharodontosaurid ที่มีความใกล้ชิดกับ Giganotosaurus

**ขนาด**
ปัจจุบันนักวิทยาศาสตร์ ได้ให้ประมาณการความยาวของคาร์คาโรดอนโทซอรัสมีความยาวที่ 12-13.7 เมตร และมีความสูงที่สะโพก 4 เมตร และหนักระหว่าง 6.2 -15.1ตัน 
คาร์คาโรดอนโตซอรัสมีขากรรไกรที่ใหญ่และยาว พร้อมด้วยฟันคมที่ยาว 8 นิ้ว กะโหลกมีความยาวประมาณ 1.42-1.63 เมตร ปัจจุบันกะโหลกไดโนเสาร์กินเนื้อที่ยาวที่สุดคือกระโหลกของไจกาโนโทซอรัส ที่มีความยาวถึง 1.95 เมตร 
คาร์คาโรดอนโทซอรัส ถูกค้นพบครั้งแรกโดย คาร์เรส เดเปอร์เร็ท และ ซาวอร์นิน ใน intercalaire Continental ของแอลจีเรีย ใน ค.ศ. 1924
ขนาดของคาร์คาโรดอนโทซอรัสเมื่อเทียบกันไดโนเสาร์กินเนื้ออื่น (สีส้ม)

**ธรรมชาติ**
เนื่องจากตำแหน่งดวงตาของคาร์คาโรดอนโทซอรัสอยู่บริเวณด้านข้างของกะโหลก ทำให้เป็นอุปสรรคต่อการล่าเหยื่อ 
ฟันของคาร์คาโรดอนโทซอรัสนั้นมีความคมและมีสันด้านข้างฟันเรียงกันเป็นแถวเพื่อเฉือนเนื้อเช่นเดียวกับฉลาม 

**แหล่งข้อมูลอื่น**
 http://dsc.discovery.com/videos/monsters-resurrected-biggest-killer-dino.html- http://news.bbc.co.uk/2/hi/science/nature/7138782.stm- https://www.youtube.com/watch?v=_bMCSKdgIA4

**อ้างอิง**
หมวดหมู่:ไดโนเสาร์
หมวดหมู่:เทโรพอด
หมวดหมู่:คาร์คาโรดอนโทซอริด
ธรรมนูญแคลเร็นดอน

ไฟล์:Henry II of England.jpg|thumb|220px |พระเจ้าเฮนรีที่ 2 แห่งอังกฤษผู้ทรงมีบทบาทในการอนุมัติธรรมนูญ
ธรรมนูญแคลเร็นดอน (Constitutions of Clarendon) คือ วิธีดำเนินงานทางนิติบัญญัติจำพวกหนึ่งซึ่งพระเจ้าเฮนรีที่ 2 แห่งอังกฤษทรงอนุมัติในปี ค.ศ. 1164 ธรรมนูญแคลเร็นดอนมีด้วยกันทั้งหมด 16 มาตรา มีสาระสำคัญเป็นการพยายามจำกัดอภิสิทธิ์ของคริสตจักร อำนาจของศาลคริสตจักร และอำนาจหน้าที่ของพระสันตะปาปาในอังกฤษ สถานภาพของความเสื่อมโทรมของอำนาจของพระมหากษัตริย์ในสมัยรัชกาลก่อนหน้านั้นในสมัยของพระเจ้าเฮนรีที่ 2 แห่งอังกฤษ เป็นสมัยที่คริสตจักรขยายอำนาจเข้ามาแทนที่ส่วนที่ขาดไป จุดประสงค์ของธรรมนูญแคลเร็นดอนอ้างกันว่าเพื่อเป็นการฟื้นฟูอำนาจทางด้านการยุติธรรมตามแบบฉบับที่เคยเป็นมาในรัชสมัยของพระเจ้าเฮนรีที่ 1 แห่งอังกฤษ (ค.ศ. 1100–ค.ศ. 1135) แต่ตามความเป็นจริงแล้วเป็นส่วนหนึ่งของการสร้างเสริมพระราชอำนาจของพระเจ้าเฮนรีที่ 2 เองเข้ามาทั้งในด้านกฎหมายแพ่งและกฎหมายศาสนาซึ่งเป็นองค์ประกอบสำคัญของรัชสมัยของพระองค์
จุดประสงค์หลักของธรรมนูญก็เพื่อการหาวิธีการตัดสินเกี่ยวกับกรณีนักบวชที่ทำผิดทางอาญาและรอดพ้นจากการถูกลงโทษโดยระบบศาลคริสตจักรตามข้อ "ผลประโยชน์ของนักบวช" (Benefit of clergy) ศาสนศาลไม่เหมือนกับศาลของพระมหากษัตริย์ที่มักจะเข้าข้างผลประโยชน์ของนักบวช การฆาตกรรมที่นักบวชมีส่วนเกี่ยวข้องมักจะลงเองโดยการสึกนักบวชที่ถูกล่าวหา แต่ในศาลของพระมหากษัตริย์ฆาตกรมักจะถูกลงโทษโดยการถูกสับเป็นชิ้นๆ หรือถูกประหารชีวิต
ธรรมนูญแคลเร็นดอนเป็นความพยายามของพระเจ้าเฮนรีที่ 2 ในการแก้ปัญหาดังกล่าว โดยอ้างว่าเมื่อศาลคริสตจักรลงโทษผู้ถูกกล่าวหาโดยการสึกแล้ว ทางคริสตจักรก็ไม่มีสิทธิที่จะพิทักษ์ผู้นั้นอีกต่อไป ฉะนั้นผู้นั้นก็ควรจะต้องถูกพิจารณาและลงโทษได้โดยศาลของพระมหากษัตริย์
ทอมัส เบ็กเก็ต อาร์ชบิชอปแห่งแคนเทอร์เบอรีขณะนั้น (ค.ศ. 1162-ค.ศ. 1170) ต่อต้านธรรมนูญฉบับนี้ของพระเจ้าเฮนรี โดยเฉพาะในกรณีที่เกี่ยวกับ "นักบวชที่เป็นอาชญากร" (criminous clerks) ทอมัส เบ็คเค็ทอ้างว่าไม่มีผู้ใดที่ควรจะถูกพิจารณาคดีซ้ำสอง (double jeopardy) การต่อต้านเป็นผลให้เบ็กเก็ตมีความขัดแย้งโดยตรงต่อพระมหากษัตริย์ ซึ่งเป็นผลให้พระเจ้าเฮนรีทรงเนรเทศเบ็คเค็ทและครอบครัวออกจากอังกฤษ และในที่สุดเบ็กเก็ตเองก็ถูกลอบสังหารในปี ค.ศ. 1170

**อ้างอิง**

**ดูเพิ่ม **
 ทอมัส เบ็กเก็ต - พระเจ้าเฮนรีที่ 2 แห่งอังกฤษ 

**แหล่งข้อมูลอื่น**
 Medieval Sourcebook:  Constitutions of Clarendon, 1164 date=2009-10-05 - The Avalon Project at Yale Law School:  Constitutions of Clarendon
หมวดหมู่:รัฐธรรมนูญแห่งสหราชอาณาจักร
หมวดหมู่:กฎหมายสหราชอาณาจักร
แอโครแคนโทซอรัส

แอโครแคนโทซอรัส (acrocanthosaurus (ˌækrɵˌkænθɵˈsɔrəs) ) เป็นไดโนเสาร์กินเนื้อขนาดใหญ่ ในตระกูล อัลโลซอร์ (allosauroids) มีชีวิตอยู่ระหว่าง 112-125 ล้านปีก่อน ถูกค้นพบในทวีปอเมริกาเหนือ ฟอสซิลของมันมันยังคงพบส่วนใหญ่ในประเทศสหรัฐอเมริกา ในรัฐโอคลาโฮมาและรัฐเท็กซัส แต่ก็มีการบันทึกว่าถูกค้นพบใน ทางตะวันออกในรัฐแมริแลนด์
center
แอโครแคนโทซอรัส เป็นหนึ่งในไดโนเสาร์กินเนื้อขนาดใหญ่โตและแข็งแรงที่สุด มีความยาวโดยประมาณ 11.5 เมตร (38ฟุต) และมีน้ำหนักประมาณ 6.8 ตัน แต่มันก็มีขนาดเล็กกว่าญาติขนาดใหญ่เช่น จิกเเกนโนโตซอรัสที่มีความยาว13เมตร (42ฟุต) ฟอสซิลของแอโครแคนโทซอรัส ที่ใหญ่ที่สุดที่เคยค้นพบวัดจากปลายจมูกถึงพวยปลายหางมีความยาว11.5เมตร (38ฟุต) น้ำหนักประมาณ 6800 กิโลกรัม (6.8ตัน) กะโหลกของแอโครแคนโทซอรัส มีลักษณะคล้ายกับ ไดโนเสาร์ในตระกูลอัลโลซอร์ อื่นๆ ที่ส่วนใหญ่มีรูปร่างยาวและแคบ ลักษณะเด่นที่สุดของ แอโครแคนโทซอรัส คือ แถวของแผงกระดูกสูงที่ตั้งอยู่บนกระดูกสันหลังส่วนคอ สะโพกและหางส่วนบน คล้ายกับของ สไปโนซอรัส แต่มีขนาดเล็กกว่า โดยหน้าที่ของมันยังไม่สามารถสรุปได้ชัดเจน นอกจากลักษณะกระดูกสันหลัง แอโครแคนโทซอรัส มีโครงกระดูกแบบตระกูลอัลโลซอร์ทั่วไปที่หางมีความยาวและหนัก ศีรษระ มีขนาดใหญ่และมีน้ำหนักมากเพื่อรักษาสมดุลของร่างกาย แต่ละมือมี 3นิ้ว แขนมีขนาดสั้นแต่แข็งแรงกว่าของไทรันโนซอรัส กระดูกขาหลังของแอโครแคนโทซอรัส มีความแข็งแรงกว่า อัลโลซอรัส ญาติขนาดเล็กกว่าของมัน
แอโครแคนโทซอรัส ถูกออกแบบมาเพื่อล่าเหยื่อที่เป็นไดโนเสาร์กินพืชขนาดใหญ่เช่น ทีนอนโตซอรัส หรือแม้แต่ซอโรพอดขนาดใหญ่อย่างซอโรโพไซดอน ไดโนเสาร์ขนาดยักษ์ที่มีความสูง 17 เมตร (56ฟุต) มีความยาวถึง 34เมตร (112ฟุต) ต่างจากไทรันโนซอรัสที่มักจะล่าเหยื่อที่มีขนาดเล็ก โดยมันเป็นเทอโรพอดเพียงไม่กี่ขนิดที่สามารถล่าเหยือขนาดใหญ่เช่นนี้ได้
center

**แหล่งข้อมูลอื่น**
  Acrocanthosaurus FAQ date=2009-05-17  from the North Carolina Museum of Natural Sciences.- Acrocanthosaurus  entry at  The Theropod Database.- Acrocanthosaurus  skeletal images at The Grave Yard.- History of " Fran" (NCSM 14345)-  The Glen Rose Trackway at the  American Museum of Natural History.-  Life restoration of Acrocanthosaurus atokensis date=2010-09-20  by paleoartist  Julius T. Csotonyi.
หมวดหมู่:ไดโนเสาร์ในยุคครีเทเชียส
หมวดหมู่:คาร์คาโรดอนโทซอริด
สงขลานครินทร์

สงขลานครินทร์ อาจจะหมายถึง- มหาวิทยาลัยสงขลานครินทร์ มหาวิทยาลัยในกำกับของรัฐในประเทศไทย
** โรงพยาบาลสงขลานครินทร์ โรงพยาบาลในพื้นที่มหาวิทยาลัยสงขลานครินทร์- สมเด็จพระมหิตลาธิเบศร อดุลยเดชวิกรม พระบรมราชชนก หรือ กรมหลวงสงขลานครินทร์
โมซาซอร์

บทความที่คุณให้มาเป็นบทความที่มีเนื้อหาที่น่าสนใจเกี่ยวกับ Mosasaur หรือ "ราชากิ้งก่าแม่น้ำมิวส์" 
# การแก้ไขบทความ
*การแก้ไขคำศัพท์และไวยากรณ์
- "ราชากิ้งก่าแม่น้ำมิวส์" ควรเป็น "ราชากิ้งก่าแม่น้ำมอส" เนื่องจากชื่อ Mosasaur มาจากภาษาละติน "Mosa" ซึ่งหมายถึงแม่น้ำมอส
- "วงศ์ Mosasauridae" ควรเป็น "วงศ์ Mosasauridae (โมซาซอร์)" เพื่อให้เข้าใจได้ง่ายขึ้น
- "เชื่อว่ามีวิวัฒนาการมาจากสัตว์กลุ่มกิ้งก่าและงู (Squamata)" ควรเป็น "เชื่อว่ามีวิวัฒนาการมาจากสัตว์กลุ่ม Squamata ซึ่งเป็นกลุ่มกิ้งก่าและงู"
- "ช่วงต้นยุค" ควรเป็น "ช่วงต้นยุคครีเทเชียส"
- "หลังจากที่มีการวิเคราะห์วิวัฒนาการของมัน" ควรเป็น "หลังจากที่มีการวิเคราะห์วิวัฒนาการของโมซาซอร์"
- "โดยดูโครงสร้างขากรรไกรและกะโหลกศีรษะที่ยืดหยุ่นได้" ควรเป็น "โดยดูโครงสร้างขากรรไกรและกะโหลกศีรษะที่มีลักษณะพิเศษ"
*การแก้ไขเนื้อหาสาระ
- "โมซาซอร์เป็นญาติห่างจากไลโอพลัวเรอดอนและไพลโอซอร์" ควรเป็น "โมซาซอร์เป็นญาติห่างจากไลโอพลัวเรอดอนและไพลโอซอร์ แต่มีลักษณะที่แตกต่าง"
- "โมซาซอร์ยาวกว่ามาก" ควรเป็น "โมซาซอร์มีขนาดใหญ่กว่ามาก"
- "โมซาซอร์อาศัยกระจายไปหลายส่วนของโลก" ควรเป็น "โมซาซอร์อาศัยกระจายไปในหลายส่วนของโลกในช่วงยุคครีเทเชียส"
- "เพราะในยุคนี้มีระดับน้ำทะเลสูง" ควรเป็น "เพราะในยุคนี้มีระดับน้ำทะเลสูงและ气候ที่แตกต่าง"
- "เรียกว่าน้ำทะเลไปถึงไหนเจ้าสัตว์กลุ่มนี้ก็ไปถึงนั่น" ควรเป็น "ดังนั้น โมซาซอร์จึงสามารถอาศัยอยู่ในหลายส่วนของโลก"
*การแก้ไขการอ้างอิง
- ควรเพิ่มการอ้างอิงจากแหล่งข้อมูลที่เชื่อถือได้เพื่อสนับสนุนข้อมูลในบทความ
# บทความที่แก้ไขแล้ว
มาซาซอร์ (อังกฤษ: Mosasaur) หรือ "ราชากิ้งก่าแม่น้ำมอส" เป็นกลุ่มกิ้งก่าทะเลคล้ายงูในวงศ์ Mosasauridae (โมซาซอร์) ที่เคยมีชีวิตอยู่ปลายยุคครีเทเชียส เชื่อว่ามีวิวัฒนาการมาจากสัตว์กลุ่ม Squamata ซึ่งเป็นกลุ่มกิ้งก่าและงู ช่วงต้นยุคครีเทเชียส
หลังจากที่มีการวิเคราะห์วิวัฒนาการของโมซาซอร์ โดยดูโครงสร้างขากรรไกรและกะโหลกศีรษะที่มีลักษณะพิเศษ นักวิทยาศาสตร์เชื่อว่าโมซาซอร์น่าจะเป็นญาติใกล้ชิดกับงู
โมซาซอร์เป็นญาติห่างจากไลโอพลัวเรอดอนและไพลโอซอร์ แต่มีลักษณะที่แตกต่าง โมซาซอร์มีขนาดใหญ่กว่ามาก และอาศัยกระจายไปในหลายส่วนของโลกในช่วงยุคครีเทเชีย
หมวดหมู่:สัตว์เลื้อยคลานที่อาศัยอยู่ในยุคไดโนเสาร์
หมวดหมู่:โมซาซอร์
หมวดหมู่:กิ้งก่าในยุคครีเทเชียส
หมวดหมู่:กิ้งก่า
สถานีภาวนา

ป้ายบอกปลายทางเหนือชานชาลา
สถานีภาวนา (Phawana station; รหัส: YL02) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับเหนือถนนลาดพร้าวในพื้นที่เขตห้วยขวาง กรุงเทพมหานคร 

**ที่ตั้ง**
สถานีภาวนาตั้งอยู่บนถนนลาดพร้าว ระหว่างปากซอยลาดพร้าว 41 (ภาวนา) กับปากซอยลาดพร้าว 41/1 ในพื้นที่แขวงสามเสนนอก เขตห้วยขวาง กรุงเทพมหานคร

**รายละเอียด**

**สีสัญลักษณ์**
ใช้สีเหลืองตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีเหลือง

**รูปแบบ**
เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง

**ทางเข้า–ออก**
ประกอบด้วยทางขึ้น–ลงปกติ ได้แก่- 1 ซอยลาดพร้าว 41 (ภาวนา)- 2 ซอยลาดพร้าว 41/1- 3 ซอยลาดพร้าว 46- 4 ซอยลาดพร้าว 44 (ส่องแสงตะวัน)

**แผนผัง**

**รถโดยสารประจำทาง**
 รถสองแถวขนาดเล็ก (กระป๊อ) ภาวนา–วังหิน

**อ้างอิง**
ภาวนา
ภาวนา
ภาวนา
หมวดหมู่:สิ่งก่อสร้างตั้งแต่ พ.ศ. 2566
แรมงแห่งปัวตีเย

แรมงแห่งปัวตีเย (Raymond of Poitiers; ราว ค.ศ. 1115 — 29 มิถุนายน ค.ศ. 1149) เรย์มงด์แห่งปัวติเยร์เป็นเจ้าผู้ครองราชรัฐอันติออคระหว่างปี ค.ศ. 1136 จนถึงปี ค.ศ. 1149 เรย์มงด์เป็นบุตรคนรองของวิลเลียมที่ 9 ดยุคแห่งอากีแตนกับภรรยาคนแรก ฟิลิปปา เคานเทสแห่งตูลูส

**อ้างอิง**
Maalouf, Amin. The Crusades Through Arab Eyes, 1984
หมวดหมู่:ขุนนางฝรั่งเศส
หมวดหมู่:บุคคลในคริสต์ศตวรรษที่ 12
หมวดหมู่:ราชรัฐอันติออค
โรงพยาบาลสิงห์บุรี

โรงพยาบาลสิงห์บุรี เป็นโรงพยาบาลของรัฐขึ้นตรงต่อสำนักงานสาธารณสุขจังหวัดสิงห์บุรี สำนักงานปลัดกระทรวงสาธารณสุข ประเภทโรงพยาบาลทั่วไปขนาด 280 เตียง  ถนนขุนสรรค์  ตำบลบางพุทรา  อำเภอเมืองสิงห์บุรี จังหวัดสิงห์บุรี ห่างจาก ศาลากลางจังหวัดสิงห์บุรี ประมาณ 3 กิโลเมตรโดยมีบริเวณพื้นที่ทั้งหมด 33 ไร่ 2 งาน 62 ตารางวา

**ประวัติ**
โรงพยาบาลสิงห์บุรี ตั้งอยู่ที่ ถนนขุนสรรค์ ตำบลบางพุทรา อำเภอเมือง จังหวัดสิงห์บุรี มีเนื้อที่ทั้งหมด 33 ไร่ 2 งาน 62 ตารางวา เริ่มก่อสร้างตั้งแต่ พ.ศ. 2495 วันที่เปิดให้บริการ 24 มิถุนายน พ.ศ. 2498  ด้วยงบประมาณจากรัฐบาล มีเตียงคนไข้ 10 เตียง ต่อมาได้รับความเมตตาจากพระธรรมมุนี (หลวงพ่อแพ เขมังกโร ) ก่อสร้างอาคารมอบให้โรงพยาบาลสิงห์บุรีจำนวน 4 หลัง เป็นเงิน 250 ล้านบาท ปัจจุบันมีเตียงสามารถรองรับคนไข้ ถึง 282 เตียง ให้บริการผู้ป่วยทั่วไป (มีการดูแลผู้ป่วยหลายสาขา) มีเจ้าหน้าที่ทั้งหมดจำนวน 801 คน ผู้ใช้บริการเฉลี่ยวันละ 1109 ราย (ตุลาคม 2557– กันยายน 2558) รับผิดชอบในการดูแลสุขภาพประชากรอำเภอเมืองสิงห์บุรี จานวนประชากร 56,657 คนและรับส่งต่อผู้ป่วยจากโรงพยาบาลในจังหวัดสิงห์บุรี
      ปัจจุบันแพทย์หญิงวนิดา สาดตระกูลวัฒนา ดำรงตำแหน่งเป็นผู้อำนวยการโรงพยาบาลสิงห์บุรี

**การแบ่งส่วนราชการ**
โรงพยาบาลสิงห์บุรี  มีการแบ่งส่วนราชการ ดังต่อไปนี้- กลุ่มงานอายุรกรรม- กลุ่มงานศัลยกรรม- กลุ่มงานสูติ-นรีเวชกรรมฯ- กลุ่มงานกุมารเวชกรรม- กลุ่มงานจักษุวิทยา- กลุ่มงานวิสัญญีวิทยา- กลุ่มงานรังสีวิทยา- กลุ่มงานพยาธิวิทยา- กลุ่มงานเภสัชกรรม- กลุ่มงานทันตกรรม- กลุ่มงานการพยาบาล- กลุ่มงานจิตเวช- กลุ่มงานเวชกรรมสังคม- กลุ่มงานอุบัติเหตุและฉุกเฉิน- กลุ่มงานผู้ป่วยนอก- กลุ่มงานฝ่ายการเจ้าหน้าที่ - กลุ่มงานพัฒนาคุณภาพบริการและวิชาการ- ศูนย์พัฒนาคุณภาพ- ศูนย์สิทธิประโยชน์ - ฝ่ายธุรการ- ฝ่ายการเงินและบัญชี- ฝ่ายพัสดุและบำรุงรักษา- ฝ่ายโภชนาการ- ฝ่ายสุขศึกษา


**อ้างอิง**

**แหล่งข้อมูลอื่น**
  โรงพยาบาลสิงห์บุรี date=2010-05-25 
สิงห์บุรี
สิงห์บุรี
หมวดหมู่:สิ่งก่อสร้างในอำเภอเมืองสิงห์บุรี
พระเจ้าเจมส์ที่ 5 แห่งสกอตแลนด์

พระเจ้าเจมส์ที่ 5 แห่งสกอตแลนด์ (James V of Scotland) เป็นกษัตริย์แห่งสกอตแลนด์ในปีค.ศ. 1513 พระองค์ถูกกดดันจากพระเจ้าเฮนรีที่ 8 แห่งอังกฤษ ผู้เป็นน้าให้ทำการยุบอารามของโรมันคาทอลิกในสกอตแลนด์ แต่พระองค์ไม่ยินยอมจึงเกิดเป็นการใช้กำลังต่อสู้กับอังกฤษในยุทธการที่โซลเวย์มอส ซึ่งจบลงด้วยชัยชนะของอังกฤษในเดือนพฤศจิกายน 1542 ความพ่ายแพ้ต่ออังกฤษทำให้สุขภาพของพระองค์ทรุดลงอย่ารวดเร็วจนเสด็จสวรรคตในเดือนถัดมา แม้พระองค์จะทรงมีโอรสอยู่สองคนแต่โอรสทั้งสองเป็นลูกนอกกฎหมาย ทำให้เจ้าหญิงแมรีที่พึ่งประสูติได้เพียง 6 วัน ต้องขึ้นครองราชบัลลังก์สกอตแลนด์ต่อจากพระราชบิดา
พระเจ้าเจมส์ที่ 5 ทรงเป็นพระราชโอรสในพระเจ้าเจมส์ที่ 4 แห่งสกอตแลนด์ กับพระมเหสี มาร์กาเร็ต ทิวดอร์ ซึ่งเป็นพระราชธิดาในพระเจ้าเฮนรีที่ 7 แห่งอังกฤษ ประสูติเมื่อวันที่ 10 เมษายน 1512 ที่พระราชลินลิธเกาในสกอตแลนด์ เมื่อแรกประสูติทรงมีพระอิสริยยศเป็นดยุกแห่งรอธซี พระองค์ขึ้นสืบราชบัลลังก์สกอตแลนด์ขณะมีอายุเพียง 17 เดือนเนื่องจากพระราชบิดาเสด็จสวรรคตกะทันหันในยุทธการที่ฟลอดเดนในปี 1513 เนื่องจากขึ้นครองราชย์ขณะทรงพระเยาว์มากทำให้พระราชมารดาและพระญาติต้องทำหน้าที่เป็นผู้สำเร็จราชการ 
พระเจ้าเจมส์ที่ 5 ทรงอภิเษกครั้งแรกเมื่อวันที่ 1 มกราคม 1537 กับเจ้าหญิงเมเดลีนแห่งวาลัวร์ พระราชธิดาในพระเจ้าฟร็องซัวที่ 1 แห่งฝรั่งเศส ณ มหาวิหารน็อทร์-ดามแห่งปารีส อย่างไรก็ตาม เจ้าหญิงเมเดลีนมีพระพลานามัยที่ย่ำแย่อยู่แล้ว เมื่อเจ้าหญิงเมเดลีนเสด็จไปประทับในสกอตแลนด์ได้ไม่นานก็สิ้นพระชนม์ พระเจ้าเจมส์ได้ทำการอภิเษกสมรสครั้งที่สองในปี 1538 กับแมรีแห่งกีส ธิดาในกลูด ดยุกแห่งกีส และแม้หม้ายในหลุยส์ที่ 2 ดยุกแห่งลงกีวล์ ซึ่งเธอมีลูกชายติดมาด้วยสองคน ทั้งสองได้ให้กำเนิดพระราชธิดานามว่าเจ้าหญิงแมรี ซึ่งขึ้นเป็นกษัตริย์แห่งสกอตแลนด์ขณะมีพระชนม์เพียง 6 วัน

**อ้างอิง**

**แหล่งข้อมูลอื่น**
  url = https://books.google.com/books?id=904G29jMdzIC&printsec=frontcover&hl=el&source=gbs_ge_summary_r&cad=0#v=onepage&q&f=false

หมวดหมู่:บุคคลที่เกิดในปี พ.ศ. 2055
หมวดหมู่:พระมหากษัตริย์สกอตแลนด์
หมวดหมู่:ราชวงศ์สจวต
หมวดหมู่:ไนต์ออฟเดอะการ์เตอร์
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์ในสมัยใหม่
ไบเทกซ์โกไฟแนนเชียลทาวเวอร์

ไบเทกซ์โกไฟแนนเชียลทาวเวอร์
ไบเทกซ์โกไฟแนนเชียลทาวเวอร์ (Bitexco Financial Tower) เป็นอาคารในนครโฮจิมินห์ เวียดนาม หอเริ่มสร้างในปี 2007 สร้างเสร็จในปี 2010 ความสูงจะ 265.5 เมตร อาคารมี 68 ชั้น (ไม่รวมชั้นใต้ดินอีก 3 ชั้น) มีพื้นที่รวมเป็น 119,000 ตารางเมตร
หมวดหมู่:ตึกระฟ้าในประเทศเวียดนาม
หมวดหมู่:สิ่งก่อสร้างในนครโฮจิมินห์
พระเจ้ารอเบิร์ตที่ 3 แห่งสกอตแลนด์

พระเจ้ารอเบิร์ตที่ 3 แห่งสกอตแลนด์ (Robert III of Scotland) พระนามเดิมคือ จอห์น สจวต เป็นกษัตริย์สกอตแลนด์แห่งราชวงศ์สจวตระหว่างค.ศ. 1390 ถึง 1406 พระองค์กับพระราชบิดาเคยร่วมกับก่อกบฎต่อพระเจ้าเดวิดที่ 2 แห่งสกอตแลนด์ ผู้เป็นลุงในต้นปี 1363 ก่อนที่จะยอมจำนนในภายหลัง ต่อมาในปี 1368 พระเจ้าเดวิดได้แต่งตั้งให้เจ้าชายจอห์น สทิวเวิร์ต เป็นเอิร์ลแห่งแคร์ริก ต่อมาเมื่อพระเจ้าเดวิดเสด็จสวรรคตในปี 1371 โดยไม่มีทายาท ทำให้พระราชบิดาได้ขึ้นครองราชย์เป็นพระเจ้ารอเบิร์ตที่ 2 ส่งผลให้เอิร์ลแห่งแคร์ริกกลายเป็นรัชทายาทสกอตแลนด์ 
เมื่อพระเจ้ารอเบิร์ตที่ 2 เสด็จสวรรคตในปี 1390 เอิร์ลแห่งแคร์ริกได้ขึ้นสืบราชสมบัติต่อเป็นพระเจ้ารอเบิร์ตที่ 3 ตลอดรัชสมัยของพระองค์ต้องเผชิญกับการแย่งชิงอำนาจกับบรรดาพี่น้อง
1340
รอเบิร์ต
รอเบิร์ต
ฟรานเชสโคที่ 1 กอนซากา

ฟรานเชสโคที่ 1 กอนซากา (Francesco I Gonzaga) (ค.ศ. 1366 - 7 มีนาคม ค.ศ. 1407) วินเช็นโซดำรงตำแหน่งเป็นดยุคแห่งมานทัวระหว่างปี ค.ศ. 1382 ต่อจากบิดาลูโดวิโคที่ 1 กอนซากา จนกระทั่งเสียชีวิตในปี ค.ศ. 1407  

**ดูเพิ่ม**
 ตระกูลกอนซากา
หมวดหมู่:บุคคลที่เกิดในปี พ.ศ. 1909
หมวดหมู่:ขุนนางอิตาลี
หมวดหมู่:บุคคลในคริสต์ศตวรรษที่ 14
หมวดหมู่:ตระกูลกอนซากา
หมวดหมู่:ดยุคแห่งมานทัว
หมวดหมู่:ทหารรับจ้าง
หมวดหมู่:บุคคลจากแคว้นลอมบาร์เดีย
ราชวงศ์กรีมัลดี

ตระกูลกรีมัลดี (House of Grimaldi) มีประวัติที่เกี่ยวข้องกับสาธารณรัฐเจนัวและราชรัฐโมนาโก

**ประวัติ**
ตระกูลกริมาลดีสืบเชื้อสายมาจากกริมาลโด คาเนลลารัฐบุรุษชาวเจนัวในสมัยต้นของสงครามครูเสด กริมาลโดเป็นบุตรของออตโต คาเนลลากงสุลคนหนึ่งของเจนัว ค.ศ. 1133 และต่อมากริมาลโดเองก็ได้ดำรงตำแหน่งเป็นกงสุลในปี ค.ศ. 1160,  ค.ศ. 1170 และอีกครั้งหนึ่งในปี  ค.ศ. 1184 หลานและเหลนของกริมาลโดเป็นผู้นำในการสำรวจทางทะเลตลอดน่านน้ำทะเลเมดิเตอร์เรเนียน, ทะเลดำ และต่อมาทะเลเหนือ และไม่นานนักก็กลายเป็นตระกูลผู้มีอำนาจของเจนัว

**พระบรมวงศานุวงศ์**

**รายนามพระบรมวงศานุวงศ์**
 เจ้าชายอาลแบร์ที่ 2 แห่งโมนาโก (เจ้าผู้ครองรัฐ)- เจ้าหญิงชาร์ลีนแห่งโมนาโก (พระชายาในเจ้าผู้ครองรัฐ)- เจ้าชายฌัก รัชทายาทแห่งโมนาโก (พระโอรสในเจ้าผู้ครองรัฐ และเจ้าชายรัชทายาท)- เจ้าหญิงกาเบรียลา เคาน์เตสแห่งการ์ลาแด็ส (พระธิดาในเจ้าผู้ครองรัฐ)- เจ้าหญิงกาโรลีนแห่งฮาโนเวอร์ (พระเชษฐภคินีในเจ้าผู้ครองรัฐ)- เจ้าหญิงสเตฟานีแห่งโมนาโก (พระขนิษฐาในเจ้าผู้ครองรัฐ)

**รายนามผู้เกี่ยวข้องกับราชวงศ์**
 แจซมิน กรีมัลดี (พระธิดานอกสมรสในเจ้าผู้ครองรัฐ กับนางตามารา โรโตโล)- อาแล็กซองดร์ กอสต์ (พระโอรสนอกสมรสในเจ้าผู้ครองรัฐกับ นางนีกอล กอสต์)- อันเดรีย กาสิรากี (พระโอรสในเจ้าหญิงกาโรลีน กับนายสเตฟาโน กาสิรากี)- ชาล็อต กาสิรากี (พระธิดาในเจ้าหญิงกาโรลีน กับนายสเตฟาโน กาสิรากี)- ปิแยร์ กาสิรากี (พระโอรสในเจ้าหญิงกาโรลีน กับนายสเตฟาโน กาสิรากี)- เจ้าหญิงอเล็กซันดราแห่งฮาโนเวอร์ (พระธิดาในเจ้าหญิงกาโรลีน กับเจ้าชายแอนทส์ ออกุสแห่งฮาโนเวอร์)- หลุยส์ ดูกรูเอ (พระโอรสในเจ้าหญิงสเตฟานี กับนายดาแนล ดูกรูเอ)- โปลีน ดูกรูเอ (พระธิดาในเจ้าหญิงสเตฟานี กับนายดาแนล ดูกรูเอ)- กามีย์ ก็อตลีบ (พระธิดานอกสมรสในเจ้าหญิงสเตฟานี กับนายฌ็อง เรมง ก็อตลีบ)
 พระญาติชั้นที่หนึ่งสายเจ้าหญิงอองตัวแนต พระปิตุจฉาในเจ้าผู้ครองรัฐ- คริสเตียน เดอเมสซี (พระโอรสในเจ้าหญิงอองตัวแนต กับนายอาแล็กซองดร์ อาเตนัส-โนเญ)
** เลติเซีย เดอเมสซี (ธิดาของคริสเตียนกับนางมารีอา)
*** โรส เดอเบราเวอร์ (ธิดาของเลติเซียกับโทมัส เดอเบราเวอร์)
*** ซิลเวสเตอร์ เดอเบราเวอร์ (บุตรของเลติเซียกับโทมัส เดอเบราเวอร์)
** ไบรซ์ เฌอราบาล-เดอเมสซี (บุตรบุญธรรมของคริสเตียนกับนางเซซิลี)
** อองตวน เดอเมสซี (บุตรของคริสเตียนกับนางเซซิลี)- เอลิซาเบท อาน เดอเมสซี (พระธิดาในเจ้าหญิงอองตัวแนต กับนายอาแล็กซองดร์ อาเตนัส-โนเญ)
** ฌ็อง-เลโอนาร์ด ทอบาร์ต-นัตตา เดอเมสซี (บุตรของเอลิซาเบทกับบารอนแบร์นาร์ด อาแล็กซองดร์ ทอบาร์ต-นัตตา) 
** เมลานี-อองตัวแนต คอสเตลโล เดอเมสซี (ธิดาของเอลิซาเบทกับนายนิโคลัย วลาดิมีร์ คอสเตลโล)- คีธ เซบัสตียง คเนชต์ เดอเมสซี และโดนาเตลลา ดูกากินี (บุตรของคริสติน เดอเมสซี กับนายชาร์ลส์ คเนชต์ และภรรยา)
** คริสติน คเนชต์ (ธิดาของคีธและโดนาเตลลา)
** อเล็กเซีย คเนชต์ (ธิดาของคีธและโดนาเตลลา)
** วิกตอเรีย คเนชต์ (ธิดาของคีธและโดนาเตลลา)
** อันเดรีย คเนชต์ (บุตรของคีธและโดนาเตลลา)

**ลิงก์**
 นาตโอลี

**อ้างอิง**
Edwards, Anne. The Grimaldis of Monaco. William Morrow, 1992.

**แหล่งข้อมูลอื่น**
  The House of Grimaldi - History and Genealogy-  Grimaldi family tree
หมวดหมู่:ราชวงศ์กรีมัลดี
คนรุ่นเอกซ์

คนรุ่นเอกซ์ หรือ รุ่นวัยอิสระ (Generation X) หรือเรียกสั้น ๆ ว่า เจนเอกซ์ (Gen X) เป็นคนรุ่นที่เกิดหลังรุ่นวัยที่เด็กเกิดมาก ที่จากข้อมูลสำรวจมีช่วงระหว่างปี ค.ศ. 1964 ถึง 1981
คำว่า เจเนอเรชันเอกซ์ เป็นคำที่ใช้ในแง่ประชากรศาสตร์ วิทยาศาสตร์สังคมและการตลาด จนถึงมักถูกอ้างอยู่บ่อยครั้งในวัฒนธรรมสมัยนิยม
รุ่นนี้ใช้ชีวิตวัยเด็กและวัยรุ่นในคริสต์ทศวรรษ 1980 และ 1990 ซึ่งอาจเรียกว่า เอ็มทีวีเจเนอเรชัน (MTV Generation) ที่อ้างจากสถานีเปิดมิวสิกวิดีโอ และในบางครั้งมีคุณลักษณะพิเศษ คือ ขี้เกียจ ดูถูก ไม่ซื่อสัตย์ อิทธิพลทางวัฒนธรรมของเจนเอกซ์คือแนวเพลงกรันจ์และฮิปฮอป และภาพยนตร์อิสระ ส่วนในช่วงกลางของชีวิต นักวิจัยอธิบายว่า เป็นคนตื่นตัว มีความสุข และประสบสำเร็จกับความสมดุลระหว่างชีวิตกับการทำงาน คนรุ่นนี้มักได้รับการเอ่ยว่ามีนิสัยผู้ประกอบการ และเป็นรุ่นสุดท้ายที่มีรายได้สูงจากการมีการศึกษาที่ดีกว่า คนรุ่นเจเนอเรชันเอกซ์มักเป็นพ่อแม่ของเจเนอเรชันแซด

**อ้างอิง**
หมวดหมู่:วัฒนธรรมประชานิยม
หมวดหมู่:ลัทธิหลังสมัยใหม่
หมวดหมู่:วัฒนธรรมชั่วรุ่น
เดอะเฟรชพรินซ์ออฟเบลแอร์

เดอะเฟรชพรินซ์ออฟเบลแอร์ (The Fresh Prince of Bel-Air) เป็นซิตคอมอเมริกันที่ออกฉายครั้งแรกทางช่องเอ็นบีซีระหว่างวันที่ 10 กันยายน ค.ศ. 1990 ถึง 20 พฤษภาคม ค.ศ. 1996 นำแสดงโดยวิล สมิธ รับบทเป็นวัยรุ่นข้างถนนที่เฉลียวฉลาดจากเวสต์ฟิลาเดลเฟีย ที่ถูกส่งให้ไปอยู่กับญาติที่ร่ำรวยที่อยู่อาศัยในแมนชันเบลแอร์ ซึ่งการดำเนินชีวิตของเขามักจะขัดกับญาติ ๆ ของเขาที่นั่น รายการออกฉายทั้งหมด 148 ตอน ใน 6 ฤดูกาล

**อ้างอิง**
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ละครโทรทัศน์อเมริกันที่เริ่มออกอากาศตั้งแต่ พ.ศ. 2533
หมวดหมู่:รายการโทรทัศน์ช่องบริษัทแพร่สัญญาณแห่งชาติ
หมวดหมู่:ซีรีส์โทรทัศน์โดยยูนิเวอร์แซลเทเลวิชั่น
องค์การลูกเสือโลก

องค์การลูกเสือโลก (World Organization of the Scout Movement, WOSM) เป็นองค์การนานาชาติที่ไม่ใช่องค์การรัฐบาลใด เป็นองค์การอาสาสมัคร มีสมาชิกกว่า 45 ล้านคน ใน 174 ประเทศ องค์การก่อตั้งในปี ค.ศ. 1920 มีสำนักงานลูกเสือโลก (World Scout Bureau) ตั้งอยู่ที่นครเจนีวา ประเทศสวิตเซอร์แลนด์ ทำหน้าที่เป็นสำนักงานเลขาธิการฯ ดูแลการดำเนินงานของประเทศสมาชิกให้พัฒนาไปตามกรอบนโยบายและแนวทางขององค์การลูกเสือโลก  และตามมติของที่ประชุมสมัชชาลูกเสือโลก (World Scout Conference) ที่จัดขึ้นทุก 10 ปี  

**อ้างอิง**
หมวดหมู่:องค์การ
หมวดหมู่:ลูกเสือ
งานชุมนุมลูกเสือโลก

งานชุมนุมลูกเสือโลกครั้งที่ 20
งานชุมนุมลูกเสือโลก (World Scout Jamboree) เป็นงานชุมนุมลูกเสือที่จัดโดยองค์การลูกเสือโลก ที่เป็นการชุมนุมของลูกเสือจากทั่วโลกอายุตั้งแต่ 14 ถึง 17 ปี งานชุมนุมลูกเสือโลกครั้งแรกจัดขึ้นโดยองค์กรลูกเสือในลอนดอน ในปี ค.ศ. 1920 งานจัดขึ้นทุก ๆ 4 ปี (ยกเว้นในปีสงคราม) โดยในยุคหลัง ๆ จัดขึ้นโดยองค์การลูกเสือโลก ที่เปลี่ยนสถานที่ชุมนุมไปทั่วโลก งานชุมนุมลูกเสือโลกครั้งที่ 20 ในปี ค.ศ. 2006 จัดขึ้นที่ไฮแลนด์สพาร์ก เอสเซ็กซ์ สหราชอาณาจักร และเป็นการเฉลิมฉลองในวาระ ครบ 100 ปี การลูกเสือโลก
หมวดหมู่:ลูกเสือ
ซิกิสมอนโด แพนดอลโฟ มาลาเทสตา

ซิกิสมอนโด แพนดอลโฟ มาลาเทสตา หรือที่เป็นที่รู้จักกันในสมญาว่า จิ้งจอกแห่งริมินี (Sigismondo Pandolfo Malatesta หรือ the Wolf of Rimini) (19 มิถุนายน ค.ศ. 1417 - 7 ตุลาคม ค.ศ. 1468) มาลาเทสตาเป็นทหารรับจ้างและขุนนางชาวอิตาลีจากตระกูลมาลาเทสตา มาลาเทสตาผู้มีตำแหน่งเป็นลอร์ดแห่งริมินี, ฟาโน และ เซเซนาตั้งแต่ปี ค.ศ. 1432 เป็นที่นับถือกันโดยผู้คนร่วมสมัยว่าเป็นผู้นำทางการทหารผู้มีความกล้าหาญของอิตาลี และ เป็นแม่ทัพของกองทัพเวนิสในปี ค.ศ. 1465 ในการรณรงค์ต่อสู้กับกองทัพของจักรวรรดิออตโตมัน นอกจากนั้นก็ยังเป็นกวีและผู้อุปถัมภ์ศิลปะอีกด้วย

**อ้างอิง**
year=1994

**ดูเพิ่ม **
 ภาพเหมือนของซิกิสมอนโด แพนดอลโฟ มาลาเทสตา- ตระกูลมาลาเทสตา

**แหล่งข้อมูลอื่น **
  Commune di Rimini (translated)
หมวดหมู่:บุคคลที่เกิดในปี พ.ศ. 1960
หมวดหมู่:ขุนนางอิตาลี
หมวดหมู่:ตระกูลมาลาเทสตา
หมวดหมู่:บุคคลในคริสต์ศตวรรษที่ 15
หมวดหมู่:ทหารรับจ้าง
หมวดหมู่:ผู้ถูกบรรพาชนียกรรม
หมวดหมู่:บุคคลจากแคว้นลอมบาร์เดีย
อีพีซี (สัญญา)

อีพีซี ย่อมาจากคำว่าวิศวกรรม การจัดซื้อ และการก่อสร้าง
สัญญาอีพีซีเป็นรูปแบบทั่วไปของการจัดทำสัญญาในอุตสาหกรรมการก่อสร้าง ภายใต้สัญญาอีพีซี ผู้รับเหมาจะออกแบบ จัดหาอุปกรณ์ที่จำเป็นและก่อสร้าง หรือ ติดตั้ง ทั้งโดยตนเองหรือผู้รับเหมาช่วง ผู้รับเหมาจะดำเนินโครงการด้วยความเสี่ยงเอง เพื่อกำหนดค่างานเป็นงบประมาณในการก่อสร้าง ซึ่งขึ้นอยู่กับขอบเขตงานที่ตกลงกัน
หมวดหมู่:การก่อสร้าง
ถนนเลี่ยงเมืองนนทบุรี

ถนนเลี่ยงเมืองนนทบุรี หรือ ทางหลวงชนบท นบ.4018 เป็นถนนที่อยู่ในเขตอำเภอเมืองนนทบุรี จังหวัดนนทบุรี มีแนวสายทางเริ่มจากถนนพิบูลสงครามบริเวณวิทยาลัยเทคโนโลยีพงษ์สวัสดิ์ ไปทางทิศตะวันออกแล้วโค้งขึ้นไปทางทิศเหนือ ตัดข้ามถนนประชาราษฎร์ จากนั้นจึงโค้งไปทางทิศตะวันตก ถึงทางแยกเลี่ยงเมืองนนทบุรี แยกเป็น 2 ตอน ตอนแรกจะไปบรรจบถนนนนทบุรี 1 ในท้องที่ตำบลสวนใหญ่ อีกตอนหนึ่งจะไปทางทิศเหนือ ข้ามถนนรัตนาธิเบศร์หน้าห้างเซ็นทรัลพลาซา รัตนาธิเบศร์ และต่อไปจนบรรจบถนนนนทบุรี 1 ในท้องที่ตำบลท่าทราย
ถนนเลี่ยงเมืองนนทบุรีสร้างขึ้นเพื่อให้รถที่ต้องการเดินทางระหว่างกรุงเทพมหานครกับอำเภอต่าง ๆ ของจังหวัดนนทบุรี สามารถไป-กลับได้โดยไม่ต้องผ่านท่าน้ำนนทบุรี เนื่องจากถนนประชาราษฎร์ช่วงท่าน้ำนนทบุรีจะค่อนข้างแคบ เป็นถนนขนาด 3 ช่องทางจราจรและไม่มีไหล่ทาง ทำให้การจราจรติดขัดในชั่วโมงเร่งด่วน รวมทั้งรถโดยสารประจำทางหลายสายต้องหยุดรับ-ส่งผู้โดยสารที่บริเวณนี้
หมวดหมู่:ถนนในจังหวัดนนทบุรี
ทางหลวงชนบท
นบ.4018
ถนนเลี่ยงเมืองปากเกร็ด

ถนนเลี่ยงเมืองปากเกร็ด หรือ ทางหลวงชนบท นบ.3019 เป็นถนนที่อยู่ในเขตอำเภอเมืองนนทบุรีและอำเภอปากเกร็ด จังหวัดนนทบุรี มีแนวสายทางเริ่มจากถนนสามัคคีบริเวณใกล้กับจุดตัดถนนติวานนท์ ไปทางทิศเหนือ ตัดข้ามถนนแจ้งวัฒนะ จากนั้นจึงโค้งไปทางทิศตะวันตกบรรจบกับถนนติวานนท์
ถนนเลี่ยงเมืองปากเกร็ดสร้างขึ้นเพื่อให้รถที่ต้องการไป-กลับระหว่างจังหวัดนนทบุรีกับจังหวัดปทุมธานี สามารถเดินทางได้โดยไม่ต้องผ่านห้าแยกปากเกร็ด ซึ่งถนนติวานนท์ช่วงห้าแยกปากเกร็ด จะมีรถสัญจรเยอะมากและไม่มีไหล่ทาง ทำให้การจราจรติดขัดในชั่วโมงเร่งด่วน
หมวดหมู่:ถนนในจังหวัดนนทบุรี
ทางหลวงชนบท
นบ.3019
ถนนเลี่ยงเมือง

ถนนเลี่ยงเมือง (อังกฤษ: Bypass Road) เป็นถนนหรือกลุ่มถนนที่มีลักษณะอ้อมออกนอกเมือง นคร หรือประเทศ สร้างขึ้นเพื่อลดปัญหาความคับคั่งของการจราจรช่วงผ่านตัวเมือง โดยเป็นลักษณะถนนอ้อมเมืองที่ผู้ขับขี่สามารถขับรถผ่านตัวเมืองได้โดยไม่ต้องเข้าเมือง โดยลักษณะการวางแนวเส้นทางจะเหมือนถนนวงแหวน แต่ถนนเลี่ยงเมืองจะอ้อมไปทางด้านใดด้านหนึ่งเท่านั้น

**รายชื่อถนนเลี่ยงเมืองในประเทศไทย**
ถนนเลี่ยงเมืองในประเทศไทย มีหลายสาย ในแต่ละจังหวัด ดูแลโดยกรมทางหลวง และกรมทางหลวงชนบท เช่น- ถนนเลี่ยงเมืองนนทบุรี - ถนนเลี่ยงเมืองบางบ่อ จังหวัดสมุทรปราการ- ถนนเลี่ยงเมืองปากเกร็ด จังหวัดนนทบุรี- ถนนเลี่ยงเมืองเพชรบุรี จังหวัดเพชรบุรี- ถนนเลี่ยงเมืองลำปาง ถนนพหลโยธิน สายเอเชีย AH2- ถนนเลี่ยงเมืองพิจิตร ทางหลวงแผ่นดินหมายเลข 115- ถนนเลี่ยงเมืองชัยภูมิ ทางหลวงแผ่นดินหมายเลข 201- ถนนเลี่ยงเมืองสีคิ้ว ทางหลวงแผ่นดินหมายเลข 201- ถนนเลี่ยงเมืองกาฬสินธุ์ ทางหลวงแผ่นดินหมายเลข 12- ถนนเลี่ยงเมืองหล่มสัก ทางหลวงแผ่นดินหมายเลข 21- ถนนเลี่ยงเมืองบ้านไผ่ ทางหลวงแผ่นดินหมายเลข 23- ถนนเลี่ยงเมืองหนองคาย ทางหลวงแผ่นดินหมายเลข 2- ถนนเลี่ยงเมืองพระนครศรีอยุธยา ทางหลวงแผ่นดินหมายเลข 32- ถนนเลี่ยงเมืองสมุทรสงคราม ทางหลวงแผ่นดินหมายเลข 35- ถนนเลี่ยงเมืองบ้านโป่ง ทางหลวงแผ่นดินหมายเลข 323- ถนนเลี่ยงเมืองนครปฐม ทางหลวงแผ่นดินหมายเลข 4- ถนนเลี่ยงเมืองนครศรีธรรมราชฝั่งตะวันตก ทางหลวงแผ่นดินหมายเลข 4103- ถนนเลี่ยงเมืองนครศรีธรรมราชฝั่งตะวันออก ทางหลวงชนบทหมายเลข นศ.4037- ถนนเลี่ยงเมืองกำแพงเพชร- ถนนเลี่ยงเมืองเชียงใหม่- ถนนเลี่ยงเมืองนครสวรรค์ด้านทิศตะวันตก- ถนนเลี่ยงเมืองแม่สาย- ถนนเลี่ยงเมืองสุโขทัย- ถนนเลี่ยงเมืองพิษณุโลก- ถนนเลี่ยงเมืองแพร่- ถนนเลี่ยงเมืองนครราชสีมา- ถนนเลี่ยงเมืองอุดรธานี- ถนนเลี่ยงเมืองเพชรบูรณ์- ถนนเลี่ยงเมืองขอนแก่น- ถนนเลี่ยงเมืองอุบลราชธานี- ถนนเลี่ยงเมืองร้อยเอ็ด- ถนนเลี่ยงเมืองมุกดาหาร- ถนนเลี่ยงเมืองแม่ฮ่องสอน หมายเลข128- ถนนเลี่ยงเมือง อ.ปาย จ.แม่ฮ่องสอน- ถนนเลี่ยงเมืองนครพนม- ถนนเลี่ยงเมืองสกลนคร- ถนนเลี่ยงเมืองบุรีรัมย์- ถนนเลี่ยงเมืองมหาสารคาม- ถนนเลี่ยงเมืองยโสธร- ถนนเลี่ยงเมืองสุรินทร์- ถนนเลี่ยงเมืองศรีสะเกษ- ถนนเลี่ยงเมืองสัตหีบ- ถนนเลี่ยงเมืองสุพรรณบุรี- ถนนเลี่ยงเมืองชลบุรี- ถนนเลี่ยงเมืองสระบุรี- ถนนเลี่ยงเมืองลพบุรี- ถนนเลี่ยงเมืองกาญจนบุรี- ถนนเลี่ยงเมืองอ่างทอง- ถนนเลี่ยงเมืองสุราษฎร์ธานี

หมวดหมู่:ประเภทถนน
ถนนสามัคคี

ถนนสามัคคี บริเวณหมู่บ้านประชานิเวศน์ 2 ระยะ 3
ถนนสามัคคี (Thanon Samakkhi) เป็นถนนที่อยู่ในเขตตำบลท่าทราย อำเภอเมืองนนทบุรี จังหวัดนนทบุรี มีแนวสายทางเริ่มจากถนนติวานนท์ที่ทางแยกสามัคคี ไปทางทิศตะวันออก ตัดกับถนนเลี่ยงเมืองปากเกร็ด ถนนประชานิเวศน์ 3 ลอดใต้ทางพิเศษศรีรัช จากนั้นยังคงไปทางทิศตะวันออก จนบรรจบกับถนนประชาชื่น เป็นถนนขนาด 2 เลนสวนทางกัน ระยะทางประมาณ 4 กิโลเมตร 

**สถานที่สำคัญ== 
*หมู่บ้านนิชดาธานี
*โรงเรียนเบญจมราชานุสรณ์ 
*ทางพิเศษศรีรัช
*หมู่บ้านประชาชื่น
*หมู่บ้านประชานิเวศน์ 2 ระยะ 3
*โรงเรียนกีฬานครนนท์วิทยา 6
*สนามกีฬาศูนย์เยาวชนเฉลิมพระเกียรติ
*โรงเรียนประชาอุปถัมภ์
สามัคคี
ถนนเรวดี

ถนนเรวดี (Thanon Rewadi) เป็นถนนของเทศบาลนครนนทบุรีที่แยกจากถนนติวานนท์ในเขตตำบลตลาดขวัญ อำเภอเมืองนนทบุรี จังหวัดนนทบุรี ไปทางทิศตะวันตก ไปสิ้นสุดที่ถนนเลี่ยงเมืองนนทบุรี จากถนนเลี่ยงเมืองนนทบุรียังมีแนวถนนเรวดียาวต่อเนื่องไปบรรจบถนนนนทบุรี 1 แต่ในเวลาต่อมาแนวถนนช่วงดังกล่าวได้รับการกำหนดชื่อใหม่เป็น ซอยเลี่ยงเมืองนนทบุรี 13 และ ซอยนนทบุรี 6 จากถนนเรวดีสามารถทะลุออกไปยังถนนรัตนาธิเบศร์ได้หลายเส้นทาง ปัจจุบันมีประชาชนอาศัยอยู่หนาแน่นและมีการจราจรติดขัดเป็นประจำโดยเฉพาะในช่วงเวลาเร่งด่วน มีกลุ่มอาชีพตัดเย็บเสื้อผ้าและตัดเย็บเสื้อโหลจำนวนมาก

**รถประจำทางที่ผ่าน**
 สองแถว 1102 (เข้าซอยเรวดี-วัดปากน้ำ)
เรวดี
นาระ เอื้อทวีกุล

นาระ เอื้อทวีกุล หรือชื่อเดิม รัตนารัตน์ เอื้อทวีกุล ชื่อเล่น เพชร (เกิด 1 มีนาคม  พ.ศ. 2529  — )  นักแสดงและนางแบบชาวไทย เป็นฝาแฝดกับ พลอย รัตนรัตน์ เอื้อทวีกุล 
นาระ สำเร็จการศึกษาจากโรงเรียนราชินี (รุ่นเดียวกับ ปกฉัตร เทียมชัย) ต่อมาศึกษาที่คณะ  Business of Arts Major Japanese มหาวิทยาลัยอัสสัมชัญ
นาระ เข้าวงการจากการแสดงภาพยนตร์โฆษณาซิตต้า จากนั้น ยุวดี ไทยหิรัญ เจ้าของค่ายยูม่าได้ทาบทามมาแสดงละคร สายสืบสายสะดือ ร่วมกับ รัตน์รัตน์ แฝดน้อง และรับบทเป็นฝาแฝดกันอีกครั้งในละคร ชมพู่แก้มแหม่ม รัตนารัตน์ มีผลงานแสดงบทนำในภาพยนตร์ บิ๊กบอย 
ชีวิตส่วนตัวแต่งงานกับ บีท ชวิทย์ เสรีวัฒโนภาส น้องชายต่างบิดาของ ชญาดา ลิ่วเฉลิมวงศ์ และ จณิสตา ลิ่วเฉลิมวงศ์ ปัจจุบัน เพชร นาระ มีบุตรชายทั้งหมด 3 คน คือ
*ชาร์วี เสรีวัฒโนภาส ชื่อเล่นว่า น้องชาร์วี เกิดวันที่ 14 กุมภาพันธ์ พ.ศ. 2559 
*นาร์วาฬ เสรีวัฒโนภาส ชื่อเล่นว่า น้องนาร์วาฬ เกิดเมื่อวันที่ 6 มกราคม พ.ศ. 2561
*เรย์วิณ เสรีวัฒโนภาส ชื่อเล่นว่า น้องเรย์วิณ เกิดเมื่อวันที่ 15 มีนาคม พ.ศ. 2564

**ผลงาน**

**ละครโทรทัศน์**

**ภาพยนตร์**
 (2553) บิ๊กบอย แสดงเป็น ... นิว คู่กับ โทนี่ รากแก่น

**มิวสิกวิดีโอ**
 7 วันที่ฉันเหงา - สุกฤษฎิ์ วิเศษแก้ว- ปล่อยตัวปล่อยใจ - รุจ เดอะสตาร์ 
*ไม่แข่งยิ่งแพ้ - เบิร์ด ธงไชย แมคอินไตย์
*คนไม่ดีต้องมีสักคน - La Sista
*ของหายอยากได้คืน - เต้น นรารักษ์
*หยุดเข็มนาฬิกา แค่นาทีเดียว - นิว จิ๋ว- (2556) ความรักไม่อนุญาต - ปนัดดา เรืองวุฒิ

**ถ่ายแบบนิตยสาร**
Campus
*Lisa weekly Vol.8 No.10 
*OZONE vol. 1 no. 2 March 2004

**อ้างอิง**

**แหล่งข้อมูลอื่น**
  รัตนารัตน์ เอื้อทวีกุล  nangdee.com-  รัตนารัตน์ เอื้อทวีกุล-  พลอย -รัตนรัตน์ และ เพชร-รัตนารัตน์ เอื้อทวีกุล date=2010-01-27 -  แฝดอัญมณี date=2010-06-18 -  http://hilight.kapook.com/view/8369-  อินสตาแกรมส่วนตัว ของ เพชร 

หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:บุคคลจากโรงเรียนราชินี
หมวดหมู่:บุคคลจากคณะศิลปศาสตร์ มหาวิทยาลัยอัสสัมชัญ 
หมวดหมู่:นักแสดงฝาแฝดเหมือน
หมวดหมู่:บุคคลฝาแฝดจากประเทศไทย
หมวดหมู่:พุทธศาสนิกชนชาวไทย
รัตนรัตน์ เอื้อทวีกุล

รัตนรัตน์ เอื้อทวีกุล หรือ พลอย  นักแสดงและนางแบบชาวไทย เกิดเมื่อวันที่ 1 มีนาคม พ.ศ. 2529 และเป็นฝาแฝดกับ เพชร รัตนารัตน์ เอื้อทวีกุล 
รัตนรัตน์ศึกษาที่คณะ Business of Arts Major Japanese มหาวิทยาลัยอัสสัมชัญ รัตนรัตน์เข้าวงการจากการแสดงภาพยนตร์โฆษณา และมีผลงานละครเรื่องแรกคือ เจ๊ดันฉันรักเธอ กับค่ายโพลีพลัส จากนั้น ยุวดี ไทยหิรัญ เจ้าของค่ายยูม่าได้ทาบทามมาแสดงละคร สายสืบสายสะดือ ร่วมกับ รัตนารัตน์ แฝดพี่ และรับบทเป็นฝาแฝดกันอีกครั้งในละคร ชมพู่แก้มแหม่ม รัตนารัตน์ มีผลงานแสดงภาพยนตร์ เราสองสามคนปัจจุบัน ดำรงตำแหน่งผู้บริหารก้านกล้วยแลนด์
ด้านชีวิตส่วนตัว เข้าพิธีสมรสกับ เต็นท์ - กัลย์ กัลย์จาฤก กรรมการผู้จัดการบริษัท กันตนา โมชั่น พิคเจอร์ส ทายาทคนที่ 2 ของ จาฤก กัลย์จาฤก บอสใหญ่ของบริษัทกันตนา กรุ๊ป จำกัด (มหาชน) เมื่อวันที่ 8 กันยายน 2557 เวลา 18:00 น. ที่ห้องเลิศ วนาลัยบอลรูม โรงแรมสวิสโซเทล นายเลิศปาร์ค หลังคบหากันมา 2 ปี โดยขณะนั้น ทั้งคู่ได้ยอมรับกับสื่อว่าพลอยตั้งครรภ์ได้ 4 เดือนแล้ว  
ปัจจุบัน พลอย รัตนรัตน์ มีบุตรชายทั้งหมด 3 คนคือ 
*น้องตน เกิดเมื่อวันที่ 9 กุมภาพันธ์ พ.ศ. 2558 
*น้องตู เกิดเมื่อวันที่ 27 มิถุนายน พ.ศ. 2559 
*น้องเต เกิดเมื่อวันที่ 19 เมษายน พ.ศ. 2564

**ผลงาน**

**ละครโทรทัศน์**
2548 
เจ๊ดันฉันรักเธอ 
2549 
สายสืบสายสะดือ 

2551 
ชมพู่แก้มแหม่ม  
ลำลวน
2556 
คุณชายปวรรุจ   
หนูเอื้อย
จุดนัดภพ
จั๊ก
บ้านนี้มีรัก
ข้าว (รับเชิญ)

**ภาพยนตร์**
 (2553) เราสองสามคน แสดงเป็น สุนทรีย์ คู่กับ มณฑล จิรา- (2557) ห้องหุ่น แสดงเป็น พลอย คู่กับ อนันดา เอเวอร์ริ่งแฮม- (2560) Die Tomorrow แสดงเป็น หญิงสาว คู่กับ ซันนี่ สุวรรณเมธานนท์

**มิวสิกวิดีโอ**
 (2547) ผู้หญิงคนนั้น...ที่ฉันไม่เคยได้เป็น ของ ไชน่า ดอลส์- (2549) กรุณาพูดดังๆ ของ Zita Zalai- (2553) หวังดีประสงค์รัก ของ กัน เดอะสตาร์- (2554) พูดไม่คิด ของ Season Five- (2554) สัมผัสที่เจ็บ ZEAL- (2555) คำอธิษฐานด้วยน้ำตา โดม เดอะสตาร์- (2556) ข่าวร้ายหรือเปล่า - วสันต์ โชติกุล- (2556) ความรักไม่อนุญาต - ปนัดดา เรืองวุฒิ

**ถ่ายแบบนิตยสาร**
Campus
*Lisa weekly Vol.8 No.10 
*OZONE vol. 1 no. 2 March 2004

**รางวัล**
รางวัลภาพยนตร์แห่งชาติ สุพรรณหงส์ 
รางวัลชมรมวิจารณ์บันเทิง 
รางวัลคมชัดลึก อวอร์ด 

**อ้างอิง**

**แหล่งข้อมูลอื่น**
  รัตนรัตน์ เอื้อทวีกุล  nangdee.com-  พลอย -รัตนรัตน์ และ เพชร-รัตนารัตน์ เอื้อทวีกุล date=2010-01-27 -  แฝดอัญมณี date=2010-06-18 -  http://hilight.kapook.com/view/8369-  อินสตาแกรม ส่วนตัว ของ พลอย 

หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:บุคคลจากโรงเรียนราชินี
หมวดหมู่:บุคคลจากคณะศิลปศาสตร์ มหาวิทยาลัยอัสสัมชัญ 
หมวดหมู่:นักแสดงฝาแฝดเหมือน
หมวดหมู่:บุคคลฝาแฝดจากประเทศไทย
หมวดหมู่:พุทธศาสนิกชนชาวไทย
ราชอาณาจักรลอมบาร์ดี

__NOTOC__
ราชอาณาจักรลอมบาร์ดี อาจจะหมายถึง- ราชอาณาจักรแห่งชนลอมบาร์ด (Kingdom of the Lombards)- ราชอาณาจักรอิตาลี (ยุคกลาง) (Kingdom of Italy (medieval))- ราชอาณาจักรลอมบาร์ดี-เวเนเชีย (Kingdom of Lombardy-Venetia)
5 พยัคฆ์พิทักษ์ซุนยัดเซ็น

5 พยัคฆ์พิทักษ์ซุนยัดเซ็น (Bodyguards and Assassins; อักษรจีนตัวย่อ: 十月围城; อักษรจีนตัวเต็ม: 十月圍城; พินอิน: Shí Yuè Wéi Chéng) นำแสดงโดย เจิ้น จื่อตัน, เหริน ต๋าหัว, เหลียง เจียฮุย, หวัง เสวี่ยฉี, หลี หยูชุน, เซี่ย ถิงเฟิง, เจิง จื้อเหว่ย์, ฟ่าน ปิงปิง, หู จวิน, หวัง ปั๋วเจี๋ย ร่วมด้วย หลีหมิง และจาง เสวียโหย่ว กำกับการแสดงโดย เท็ดดี้ เฉิน

**เรื่องย่อ**
ในปีคริสต์ศักราช 1905 ซุนเหวิน (ชื่อตัวโดยกำเนิดของซุน ยัตเซ็น) ตั้งใจที่จะไปฮ่องกง (ฮ่องกงในอาณานิคมของอังกฤษ) เพื่อหารือแผนการกับสมาชิกถงเหมิงฮุ่ย (สมาพันธ์ความร่วมมือเพื่อการปฏิวัติประชาธิปไตยของซุนยัตเซ็น) ในการโค่นล้มราชวงศ์ชิง ซึ่งจีนภายใต้ราชวงศ์ชิงนั้นกำลังอยู่ในภาวะของความฉ้อฉลและโกลาหลไปทั่วหัวระแหง พระนางซูสีไทเฮาทราบเรื่อง จึงส่งกลุ่มมือสังหารที่นำโดยเหยียนเสี้ยวกว๋อเพื่อไปฆ่าซุนเหวินเสีย
นักปฏิวัติเฉินเส้าไป๋มาถึงฮ่องกงก่อนซุนเหวินไม่กี่วัน เพื่อพบกับนักธุรกิจหลี่อวี้ถัง ผู้ซึ่งให้ความช่วยเหลือทางการเงินสำหรับการปฏิวัติ เมื่อวันที่ซุนเหวินจะมาเยือนใกล้เข้ามา ความโกลาหลก็เริ่มเกิดในฮ่องกง พวกคนรู้จักของเฉินเส้าไป๋ถูกฆาตกรรม และเฉินเส้าไป๋เองก็ถูกลักพาตัวในการปฏิบัติการจู่โจมของกลุ่มมือสังหาร
หลังจากสำนักพิมพ์ของเฉินเส้าไป๋ถูกปิดโดยเจ้าหน้าที่อังกฤษ เนื่องจากอังกฤษไม่ต้องการแทรกแซงสถานการณ์ทางการเมืองภายในของจีน หลี่อวี้ถังจึงตัดสินใจประกาศการให้ความสนับสนุนคณะปฏิวัติอย่างเป็นทางการ และเพื่อให้ซุนเหวินได้หารือและออกจากฮ่องกงได้อย่างปลอดภัย หลี่อวี้ถังได้จัดตั้งกลุ่มชายฉกรรจ์ให้ไปเป็นองครักษ์ให้ซุนเหวินเมื่อเขามาถึง ประกอบไปด้วย คนลากรถ พ่อค้าเร่ และขอทาน หลี่ฉงกวงผู้เป็นลูกชายของหลี่อวี้ถังได้รับเลือกให้ปลอมตัวเป็นซุนเหวินเพื่อเบี่ยงเบนความสนใจของพวกมือสังหาร

**ตัวละคร**

**เบื้องหลังและความสำเร็จ**
Bodyguards and Assassins เป็นภาพยนตร์ฟอร์มใหญ่ ที่ใช้ทุนสร้างสูงถึง 800 ล้านบาท กำกับการแสดงโดย เท็ดดี้ เฉิน อำนวยการแสดงโดย ปีเตอร์ ชาน และ หวง เจียนซิน มีนักแสดงชื่อดังร่วมแสดงด้วยมากมาย พร้อมด้วยนักแสดงรับเชิญที่ปรากฏบทบาทอย่างสั้น ๆ เช่น หลี่หมิง หรือ จาง เซี๊ยะโหย่ว โดยมีเนื้อหาเป็นประวัติศาสตร์ช่วงหนึ่งของจีนก่อนการปฏิวัติซินไฮ่ โดย ดร.ซุน ยัดเซ็น หรือชื่อตัวดั้งเดิมว่า ซุนเหวิน โดยเป็นการร่วมสร้างกันระหว่างจีนและฮ่องกง
ภาพยนตร์ออกฉายที่ฮ่องกงเมื่อวันที่ 18 ธันวาคม ค.ศ. 2009 เมื่อเข้าฉายแล้วได้รับเสียงวิจารณ์ไปในทางที่ชื่นชม โดยได้รับคะแนนไป 6.9 ดาวจากทั้งหมด 10 ดาวจากIMDb ขณะที่สยามโซนดอตคอมให้ไปถึง 8.23 จากเต็ม 10 ด้วยกัน
ภาพยนตร์ประสบความสำเร็จอย่างมาก ในการเข้าฉายในช่วงเทศกาลปีใหม่ที่จีนและฮ่องกง โดยครองแชมป์ทำเงินสูงสุดที่จีนกว่า 200 ล้านหยวน ในส่วนของรางวัลได้รับรางวัลภาพยนตร์ยอดเยี่ยมของฮ่องกง ครั้งที่ 29 ต่อจาก Ip Man และได้รับรางวัลอื่น ๆ อีก 8 รางวัล จากการเข้าชิงถึง 18 รางวัล รวมถึงรางวัลนักแสดงประกอบชายยอดเยี่ยม (เซียะ ถิงฟง) และ ผู้กำกับยอดเยี่ยม
อีกทั้งยังได้รับอีกหลายรางวัลเพิ่มอีกด้วย เช่น รางวัลภาพยนตร์เอเชีย, รางวัลสถาบันนักวิจารณ์ฮ่องกง เป็นต้น

**อ้างอิง**

**แหล่งข้อมูลอื่น**
  ข้อมูลภาพยนตร์จากIMDb-  ดูภาพยนตร์ทั้งเรื่อง
หมวดหมู่:ภาพยนตร์ฮ่องกง
หมวดหมู่:ภาพยนตร์จีน
หมวดหมู่:ภาพยนตร์กังฟู
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:เจิน จื่อตัน
โรงเรียนบางแก้วประชาสรรค์

โรงเรียนบางแก้วประชาสรรค์ เป็นโรงเรียนมัธยมศึกษาประจำตำบลบางแก้ว สังกัดกรมสามัญศึกษา กระทรวงศึกษาธิการ  มีพื้นที่ 24 ไร่ 1 งาน 38 ตารางวา เป็นโรงเรียนมัธยมศึกษา ประเภทสหศึกษา แบ่งการศึกษาออกเป็น 2 ระดับ คือ ระดับชั้นมัธยมศึกษาตอนต้น และ มัธยมศึกษาตอนปลาย

**ประวัติ**
โรงเรียนบางแก้วประชาสรรค์ไดถือกำเนิดขึ้นมาจากการเล็งเห็นความสำคัญ และคุณประโยชน์ในการศึกษาของกุลบุตรกุลธิดาในท้องถิ่น แต่ในขณะน้นการเดินทางไปศึกษาระดับมัธยมศึกษาจำเป็นต้องเดินทางไปในตัวอำเภอหรือตัวจังหวัด ซึ่งการคมนาคมติดต่อกับอำเภอหรือจังหวัดนั้นไม่สะดวกโดยเฉพาะในฤดูฝน ชาวบ้านในท้องถิ่นได้แก่หมู่บ้านบริเวณวัดหนามแดงและอีกหลายหมู่บ้านในตำบลบางแก้วและบริเวณใกล้เคียง
จึงต้องการให้ทางราชการจัดตั้งโรงเรียนมัธยมศึกษาประจำตำบลขึ้น ต่อมาใน พ.ศ. 2524 นายวงษ์-นางบาง ฉิมพูลสุข นายเฉย ฉิมพูลสุข นายเจียน–นางลิ้นจี่ แก้วมณีซึ้งเป็นคหบดีในตำบลบางแก้วมีจิตศรัทธา และเล็งเห็นประโยชน์ในการศึกษาของกุลบุตร กุลธิดาในท้องถิ่น จึงได้ร่วมกันบริจาคที่ดินให้ทางราชการ เพื่อให้จัดสร้างโรงเรียนขั้นในตำบลบางแก้วรวมเนื้อที่ 24 ไร่ 1 งาน 38 ตารางวา พร้อมบริจาคเงินจัดสร้างอาคารชั่วคราว ขุดเจาะบ่อน้ำบาดาลจัดทำถนนติดตั้งไฟฟ้า ฯลฯ

**อ้างอิง**

**แหล่งข้อมูลอื่น**
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสมุทรปราการ
หมวดหมู่:โรงเรียนที่ก่อตั้งในปี พ.ศ. 2524
หมวดหมู่:โรงเรียนในอำเภอบางพลี
ราชอาณาจักรอิทรูเรีย

ราชอาณาจักรอิทรูเรีย (Kingdom of Etruria; Regno di Etruria) เป็นราชอาณาจักรที่ประกอบด้วยดินแดนส่วนใหญ่ของทัสกานี ที่รุ่งเรืองระหว่างปี ค.ศ. 1801 และมาสลายตัวลงในปี ค.ศ. 1807 ชื่อของราชอาณาจักรมาจากอิทรูเรียซึ่งเป็นชื่อโรมันโบราณที่ใช้เรียกดินแดนของอีทรัสคัน
ราชอาณาจักรอิทรูเรียเกิดจากข้อตกลงในสนธิสัญญาอารังคูเอซ (ค.ศ. 1752) ที่ลงนามกันเมื่อวันที่ 21 มีนาคม ค.ศ. 1801 ในบริบทของข้อตกลงที่กว้างกว่านั้นระหว่างฝรั่งเศสของนโปเลียนและสเปนราชวงศ์บูร์บงแห่งพาร์มาได้รับดินแดนชดเชยดินแดนที่เสียไปทางตอนเหนือของอิตาลีที่ถูกกองทหารฝรั่งเศสยึดครองมาตั้งแต่ปี ค.ศ. 1796 เพื่อเป็นการตอบแทนการยุติการอ้างสิทธิของแฟร์ดีนันโด ดยุกแห่งปาร์มา หลุยส์แห่งอิทรูเรียก็ได้ราชอาณาจักรอิทรูเรียมาเป็นการตอบแทน ซึ่งเป็นอาณาจักรใหม่ที่ก่อตั้งขึ้นจากดัชชีทัสกานี ในการเปิดทางให้กับราชวงศ์บูร์บง แกรนด์ดยุกแห่งทัสกานีแห่งราชวงศ์ฮับส์บูร์กแฟร์ดีนันโดที่ 3 แกรนด์ดยุกแห่งทัสกานีถูกถอดจากตำแหน่ง และชดเชยด้วยดินแดนที่เดิมเป็นส่วนหนึ่งของรัฐผู้คัดเลือกซัลซ์บูร์ก
พระมหากษัตริย์องค์แรกของราชอาณาจักรพระเจ้าหลุยส์ที่ 1 แห่งอิทรูเรียสวรรคตตั้งแต่ยังทรงพระเยาว์ในปี ค.ศ. 1803 ดยุกการ์โลที่ 2 แห่งปาร์มาพระราชโอรสขึ้นครองราชย์ต่อโดยมีพระนางมาเรีย ลุยซาแห่งสเปน สมเด็จพระราชินีแห่งอิทรูเรีย พระราชมารดาเป็นผู้สำเร็จราชการแทนพระองค์
ในปี ค.ศ. 1807 นโปเลียนก็ทรงยุบเลิกราชอาณาจักรอิทรูเรียอีกครั้งหนึ่ง และผนวกเข้าเป็นส่วนหนึ่งของฝรั่งเศส โดยแบ่งออกเป็นสามจังหวัด คือ จังหวัดแอโน จังหวัดเมดีแตราเน และจังหวัดออมโบรเน
พระเจ้าหลุยส์ที่ 2 และพระราชมารดาได้รับคำมั่นว่าจะได้รับบัลลังก์ของราชอาณาจักรใหม่แทนที่  คือราชอาณาจักรนอร์เทิร์นลูซิเทเนีย (ในโปรตุเกส) แต่มิได้เป็นจริงขึ้นมาเพราะความแตกร้าวระหว่างนโปเลียนกับราชวงศ์บูร์บงแห่งสเปนในปี ค.ศ. 1808
หลังจากนโปเลียนสิ้นอำนาจ ค.ศ. 1814 ทัสกานีก็กลับไปเป็นของแกรนด์ดยุกของราชวงศ์ฮับส์บูร์ก ในปี ค.ศ. 1815 ดัชชีลุกกาก็ถูกแยกออกจากทัสกานีเพื่อใช้ในการชดเชยสำหรับราชวงศ์บูร์บงแห่งปาร์มาจนกระทั่งปี ค.ศ. 1847 จึงได้กลับมาปกครองปาร์มา

**อ้างอิง**

**ดูเพิ่ม**
สาธารณรัฐฟลอเรนซ์
*ตระกูลเมดิชิ
หมวดหมู่:รัฐสิ้นสภาพในประเทศอิตาลี
หมวดหมู่:รัฐและดินแดนที่ก่อตั้งในปี พ.ศ. 2344
อ
หมวดหมู่:สิ้นสุดในปี พ.ศ. 2350
หมวดหมู่:รัฐบริวารในมหาสงครามฝรั่งเศส
วิธีใช้:ความย่อการแก้ไขอัตโนมัติ

==เกิดอะไรขึ้น**
คำอธิบายอย่างย่ออัตโนมัติ (Automatic edit summaries) เป็นคำอธิบายอย่างย่อที่ระบบมีเดียวิกิเป็นผู้ใส่ให้เพื่ออธิบายการแก้ไขหรือการกระทำบางอย่างที่ผู้แก้ไขไม่ได้ใส่คำอธิบายอย่างย่อเอาไว้
ผู้แก้ไขหรือผู้เขียนไม่จำเป็นต้องใส่คำอธิบายอย่างย่อตอนสร้างหน้าใหม่ กรณีที่ผู้เขียนไม่ได้ใส่คำอธิบายอย่างย่อลงไปตอนที่สร้างหน้า ระบบมีเดียวิกิจะใส่คำอธิบายอย่างย่อเป็นข้อความที่จัดรูปแบบแบบวิกิ (WikiText) และคำอธิบายอย่างย่ออัตโนมัติ รวมแล้วไม่เกิน 160 ตัวอักษร โดยจะมีคำอธิบายอย่างย่อเป็นตัวเอน เริ่มด้วยคำว่า หน้าใหม่: และจบด้วยจุดสามจุด (...) เช่น 
(จากบทความ เจเนอเรชันเอกซ์....)
ในกรณีที่คำอธิบายอย่างย่ออธิบายถึงการเปลี่ยนทางของหน้าใด ๆ ไปยังอีกหน้าหนึ่ง หรือแสดงการแทนที่ข้อความทั้งหมดด้วยข้อความใด ๆ (เช่น ละเมิดลิขสิทธิ์) หมายความว่าผู้แก้ไขประสงค์จะให้ระบบเป็นผู้ใส่คำอธิบายอย่างย่อให้เพื่อความสะดวกของผู้แก้ไข ถ้าการเปลี่ยนทางเปลี่ยนทางไปยังหน้าที่ถูกต้องหรือการแทนที่ข้อความทั้งหมดนั้นมีเหตุผลเพียงพอ ผู้แก้ไขไม่จำเป็นต้องดำเนินการใด ๆ อีก
คำอธิบายอย่างย่อที่แสดงถึงการแก้ไขอันไม่พึงประสงค์ (การแทนที่ข้อความทั้งหมดด้วยคำที่ไม่สุภาพ หรือการลบเนื้อหาทั้งหมดออกจากหน้า) ไม่ใช่คำอธิบายการแก้ไขที่ผู้แก้ไขเจตนาใส่ไว้ แต่เป็นการใส่ของระบบ ผู้แก้ไขที่ลบเนื้อหาอาจไม่ได้สังเกตว่าตนเองกำลังสร้างความเสียหายให้กับวิกิพีเดียแต่อย่างใด

**จะทำอย่างไรต่อ**
หากคุณเชื่อว่ามีการก่อกวนหรือการทดลองเขียนที่จำเป็นต้องถูกย้อนกลับ ให้ตรวจดูลักษณะการแก้ไข แล้วตอบสนองต่อการแก้ไขตามสภาพของการแก้ไข อย่าลืมเชื่อว่าผู้อื่นมีเจตนาดีหากยังไม่สามารถพิสูจน์ได้ว่าการแก้ไขเป็นการก่อกวน พึงระลึกไว้ว่าคำอธิบายอย่างย่ออัตโนมัติไม่ได้เขียนโดยผู้ใช้ คำอธิบายอย่างย่อประเภทนึ้จึงไม่ควรนำไปเป็นหลักฐานเพื่อแสดงการก่อกวน

**คำอธิบายอย่างย่ออัตโนมัติในกรณีต่าง ๆ**
คำอธิบายอย่างย่ออัตโนมัติเหล่านี้ไม่สามารถแก้ไขได้โดยผู้ใช้ทั่วไป แต่ผู้ดูแลระบบสามารถแก้ไขคำอธิบายที่แสดงการกระทำได้ที่หน้ามีเดียวิกิที่ระบุด้านล่าง อย่างไรก็ดีแม้คำอธิบายอย่างย่อจะมีประโยชน์สำหรับอธิบายการกระทำของผู้ใช้ใหม่ที่ยังไม่ตระหนักถึงความสำคัญของคำอธิบายโดยย่อ และสามารถช่วยตรวจสอบการก่อกวนได้ คุณก็ควรที่จะใส่คำอธิบายโดยย่อที่สื่อถึงการแก้ไขดังกล่าวของคุณ แม้ว่าคุณจะกระทำตามเงื่อนไขบางอย่างที่อาจตรงกับเงื่อนไขที่ระบบจะใส่คำอธิบายโดยย่อก็ตาม ทั้งนี้มีข้อยกเว้นในการสร้างหน้าเปลี่ยนทาง ซึ่งคำอธิบายอย่างย่อในกรณีการสร้างหน้าเปลี่ยนทางมีความหมายครบถ้วนสมบูรณ์และสามารถเข้าใจได้ทันทีอยู่แล้ว

**ดูเพิ่ม**
คำอธิบายเพิ่มเติม ที่เมตาวิกิ
หมวดหมู่:วิธีใช้วิกิพีเดีย
หมวดหมู่:สงครามเกลฟ์และกิเบลลิเน

กเกลฟ์และกิเบลลิเน
หมวดหมู่:สงครามสมัยกลาง
หมวดหมู่:สงครามในคริสต์ศตวรรษที่ 12
หมวดหมู่:สงครามในคริสต์ศตวรรษที่ 13
หมวดหมู่:สงครามในคริสต์ศตวรรษที่ 14
หมวดหมู่:สงครามเกี่ยวข้องกับรัฐสันตะปาปา
หมวดหมู่:สงครามเกี่ยวข้องกับจักรวรรดิโรมันอันศักดิ์สิทธิ์
หมวดหมู่:หมวดหมู่ตั้งตามชื่อสงคราม
หมวดหมู่:สงครามในคริสต์ศตวรรษที่ 12

หมวดหมู่:คริสต์ศตวรรษที่ 13
หมวดหมู่:สงครามแบ่งตามคริสต์ศตวรรษ
หมวดหมู่:สงครามสมัยกลาง
เกลฟ์ (แก้ความกำกวม)

__NOTOC__
เกลฟ์ อาจจะหมายถึง- ตระกูลเวลฟ์ (House of Welf) -  - เกลฟ์และกิเบลลิเน (Guelphs and Ghibellines) -
วิทยาลัยเทคโนโลยีอุตสาหกรรมและการจัดการ มหาวิทยาลัยเทคโนโลยีราชมงคลศรีวิชัย

วิทยาลัยเทคโนโลยีอุตสาหกรรมและการจัดการ มหาวิทยาลัยเทคโนโลยีราชมงคลศรีวิชัย เป็นหน่วยงานระดับคณะ ในสังกัดมหาวิทยาลัยเทคโนโลยีราชมงคลศรีวิชัย ตั้งอยู่ที่ตำบลท้องเนียน อำเภอขนอม จังหวัดนครศรีธรรมราช

**ประวัติ**
วิทยาลัยเทคโนโลยีอุตสาหกรรมและการจัดการ เดิมคือ สถาบันเทคโนโลยีราชมงคล วิทยาเขตศรีวิชัย จัดตั้งขึ้นเมื่อวันที่ 6 กันยายน พ.ศ. 2538  เปิดทำการเรียนการสอนในระดับประกาศนียบัตริวิชาชีพชั้นสูง (ปวส.) โดยฝากเรียนไว้ที่วิทยาเขตสงขลา และย้ายมาเรียนที่วิทยาเขตศรีวิชัย ในปี พ.ศ. 2544 และขยายการจัดการเรียนการสอนจนถึงระดับปริญญาตรี
ในปี พ.ศ. 2548 ได้มีการยุบรวมหน่วยงานในสังกัดสถาบันเทคโนโลยีราชมงคล เป็นมหาวิทยาลัยเทคโนโลยีราชมงคล 9 แห่งทั่วประเทศ โดยวิทยาเขตศรีวิชัย ถูกจัดให้รวมอยู่ในสังกัดมหาวิทยาลัยเทคโนโลยีราชมงคลศรีวิชัย ต่อมาในปี พ.ศ. 2549 จึงได้มีประกาศกฎกระทรวงจัดตั้งส่วนราชการในมหาวิทยาลัยเทคโนโลยีราชมงคลศรีวิชัย กระทรวงศึกษาธิการ พ.ศ. 2549 ให้จัดตั้งวิทยาลัยเทคโนโลยีอุตสาหกรรมและการจัดการขึ้นแทนวิทยาเขตศรีวิชัย 

**สาขาวิชาที่เปิดสอน**
ปัจจุบันวิทยาลัยเทคโนโลยีอุตสาหกรรมและการจัดการ เปิดทำการเรียนการสอนใน 4 สาขาวิชา คือ วิศวกรรมไฟฟ้า วิศวกรรมโยธา บริหารธุรกิจ และศึกษาทั่วไป

**อ้างอิง**
ทเคโนโลยีอุตสาหกรรมและการจัดการ
ท
โทษต้องห้าม

โทษต้องห้าม (interdict) ในนิกายโรมันคาทอลิกหมายถึงการตำหนิโทษโดยคริสตจักร โทษต้องห้ามอาจจะประกาศต่อ อาณาจักร ท้องถิ่น หรือ ต่อบุคคล บทประกาศโทษต่อบุคคลจะลงโทษผู้หนึ่งผู้ใดโดยการระบุชื่อ 
การประกาศโทษต้องห้ามต่ออาณาจักรหรือท้องถิ่นจะเป็นการห้ามเข้าร่วมพิธีศีลศักดิ์สิทธิ์ในคริสตจักรคือจากดินแดนหรืออาณาจักรที่ถูกบังคับโดยบทประกาศ โทษต้องห้ามท้องถิ่นต่ออาณาจักรเทียบเท่ากับการตัดขาดจากศาสนาที่ทำต่อบุคคล ที่จะเป็นการปิดทุกโบสถ์ในดินแดนดังกล่าว และไม่อนุญาตให้มีพิธีศีลศักดิ์สิทธิ์ใด ๆ ที่รวมทั้งการแต่งงาน การสารภาพบาป และการโปรดศีลมหาสนิท ที่ยกเว้นก็จะมีการอนุญาตให้ทำพิธีรับศีลล้างบาปได้ และ การเจิมผู้ป่วย และ การทำศาสนพิธีเนื่องในวันศักดิ์สิทธิ์ทางศาสนา
การออกบทประกาศโทษเป็นเครื่องมือที่ใช้โดยพระสันตะปาปาในยุคกลางในการแสดงอิทธิพลต่อประมุขในยุโรป เช่นในกรณีที่สมเด็จพระสันตะปาปาอินโนเซนต์ที่ 3 ทรงออกประกาศโทษต้องห้ามเป็นเวลาห้าปีต่อราชอาณาจักรอังกฤษ ระหว่างปี ค.ศ. 1208 จนถึงปี ค.ศ. 1213 หลังจากที่พระเจ้าจอห์นแห่งอังกฤษทรงปฏิเสธการแต่งตั้งสตีเฟน แลงทันเป็นอาร์ชบิชอปแห่งแคนเทอร์เบอรีโดยพระสันตะปาปา หรือในกรณีที่สมเด็จพระสันตะปาปาเกรกอรีที่ 11 ทรงออกประกาศโทษต่อเมือง ฟลอเรนซ์ในเดือนมีนาคมปี ค.ศ. 1376 ระหว่างสงครามแปดนักบุญ ขณะที่สมเด็จพระสันตะปาปาปอลที่ 5ทรงประกาศโทษต้องห้ามต่อเมืองสาธารณรัฐเวนิสในปี ค.ศ. 1606 หลังจากที่เจ้าหน้าที่ไปทำการคุมขังบาทหลวงสององค์ โรมเองก็ตกอยู่ภายใต้โทษต้องห้ามโดยสมเด็จพระสันตะปาปาเอเดรียนที่ 4 หลังจากที่เกิดการปฏิวัติที่นำโดยอาร์โนลด์แห่งเบรสเชีย
การประกาศโทษต้องห้ามอาจจะเป็นการลงโทษต่อบุคคลผู้หนึ่งผู้ใด หรือกลุ่มบุคคลก็ได้ เทียบเท่ากับการตัดขาดจากศาสนาตรงที่ผู้ที่ถูกลงโทษจะถูกห้ามมิให้เข้าร่วมในศีลศักดิ์สิทธิ์ใด ๆ หรือเข้าร่วมในพิธีสักการะของสาธารณชนแต่มิได้ห้ามผู้ถูกลงโทษจากการดำเนินการดำรงตำแหน่งทางศาสนาต่อไป 
บิชอปในคริสตจักรแองกลิคันคอมมิวเนียนตามทฤษฎีแล้วยังคงมีอำนาจในการประกาศโทษต้องห้าม แต่ก็มิได้มีการปฏิบัติกันมาตั้งแต่การปฏิรูปศาสนาในอังกฤษ

**อ้างอิง**

**ดูเพิ่ม **
 คริสต์ศาสนพิธี 

**แหล่งข้อมูลอื่น**
 cite web | title= A Medieval Glossary of Terms | work= Renaissance Magazine | url= http://www.renaissancemagazine.com/glossary/glossaryg-j.html | access-date= 2010-05-12 | archive-date= 2006-06-21 | archive-url= https://web.archive.org/web/20060621142011/http://www.renaissancemagazine.com/glossary/glossaryg-j.html | url-status= dead 
หมวดหมู่:กฎหมายศาสนจักร
หมวดหมู่:พิธีกรรมในศาสนาคริสต์
เมก้าแร็ปเตอร์

เมก้าแร็ปเตอร์ (Megaraptor) ฟอสซิลของมันค้นพบครั้งแรกที่อาร์เจนตินา โดยนายโนวาส เมื่อปีค.ศ.1998 มีชื่อเต็มว่า เมก้าแร็ปเตอร์ นามันฮัวอิคิวอิ (Megaraptor namunhuaiquii) ซึ่งมีความหมายว่าหัวขโมยขนาดยักษ์  อาศัยอยู่ในยุคครีเทเชียสตอนปลาย เมื่อประมาณ 98 ล้านปีก่อน เป็นไดโนเสาร์กินเนื้อขนาดใหญ่ประมาณรถเมล์ มีความยาวระหว่าง 6-8 เมตร สูงจากพื้นถึงหัว 4 เมตร แต่ก็เคยพบขนาดใหญ่ที่สุดยาว 9 เมตร มีเล็บที่มือยาวถึง 15 นิ้ว ซึ่งอาจจะยาวที่สุดในไดโนเสาร์ทั้งหมด คาดว่ามีไว้ล่าเหยื่อขนาดใหญ่อย่างอมาร์กาซอรัส หรืออาร์เจนติโนซอรัส ในช่วงแรกมันถูกจัดอยู่ในพวกแร็พเตอร์โดรเมโอซอร์ เนื่องจากค้นพบฟอสซิลเพียงชิ้นเดียวคือกรงเล็บรูปร่างโค้งคล้ายเคียวขนาดใหญ่ของมัน
แต่ทว่าเรื่องจริงก็ถูกเปิดเผย จากการค้นพบฟอสซิลเพิ่มเติม นักบรรพชีวินพบว่าแท้จริงแล้วกรงเล็บนั้นไม่ได้อยู่บนนิ้วเท้าแบบของพวกโดรมีโอซอร์ แต่กลับอยู่บนมือ ทำให้เมก้าแรพเตอร์เปลี่ยนสถานะไปในทันที
ปัจจุบัน เมก้าแรพเตอร์มีวงศ์ย่อยเป็นของมันเองคือ Megaraptora ซึ่งจะประกอบไปด้วยเทอโรพอดแปลกประหลาดอีกหลายตัว เช่น อีโอไทแรนนัส ออสตราโลเวเนเทอร์ ฯ ส่วนวงศ์ใหญ่ที่คลุม Megaraptora อีกทีนั้นยังไม่แน่ชัด บ้างก็ว่าเป็น Tyrannosauroid บ้างก็ว่าเป็น Allosauroid หรือ Spinosauroid ไปเลยก็มี 
เพราะฉะนั้นในตอนนี้รูปร่างของเมก้าแรพเตอร์ก็ยังคงเป็นปริศนาต่อไป

**แหล่งข้อมูลอื่น**
  Science Daily
Calvo, J. O.; Porfiri, J.D.; Veralli, C.; Novas, F.E.; Poblete, F. (2004). "Phylogenetic status of Megaraptor namunhuaiquii Novas based on a new specimen from Neuquén, Patagonia, Argentina". Ameghiniana 41: 565–575.
หมวดหมู่:ไดโนเสาร์ในยุคครีเทเชียส